જમ્મુ-કાશ્મીરમાં ભારે હિમવર્ષાને કારણે જનજીવન અસ્ત-વ્યસ્ત બની ગયું છે. મહત્વના માર્ગો બ્લોક થઇ ગયા છે અને વીજળીનો પૂરવઠો છેલ્લાં ૨૪ કલાકથી ઠપ થઇ જતાં ખીણ વિસ્તારમાં અંધારપટ સર્જાઇ ગયો છે. રાજ્યમાં નવેમ્બર મહિનામાં હિમ વર્ષાએ છેલ્લાં નવ વર્ષનો રેકોર્ડ તોડ્યો છે. સફરજન ઉગાડનારો માટે ખરાબ સમાચાર કહી શકાય તેમ હજારો વૃક્ષો પર બરફની ચાદર છવાઇ છે. જવાહર ટનલ એરિયામાં ફસાયેલાં ૭૦૦થી વધુ મુસાફરોને બચાવી લેવાયા છે.